ΣΕ ΕΝΑΝ ΕΡΗΜΟ ΤΟΠΟ (Διψασμένος για ηδονή)
OCR-ΔΙΟΡΘΩΣΕΙΣ-ΣΥΓΧΡΟΝΙΣΜΟΣ VaVooM
Ντιξ Στιλ!
Πώς είσαι; Δε με θυμάσαι;
Λυπάμαι, μάλλον όχι.
Έγραψες την τελευταία μου ταινία στην Columbia.
Ποτέ δε βλέπω τις ταινίες που γράφω.
Σταμάτα να ενοχλείς τη γυναίκα μου.
Δεν έπρεπε, καλή μου, όσα χρήματα κι αν έχει αυτός.
- Κάνε στην άκρη! - Κι εδώ καλά είναι.
- Καλησπέρα, κε Στιλ. - Γεια σου, Ντέιβιντ.
- Θα το βάλω μπροστά-μπροστά. - Εντάξει.
Αυτόγραφο, κύριος;
- Ποιος είμαι; - Δεν ξέρω.
- Μην ασχολείσαι, είναι ασήμαντος. - Δίκιο έχει.
ΝΤΙΞΟΝ ΣΤΙΛ
- Ντιξ! Είχαμε απελπιστεί. - Γεια σου, Μελ.
- Πού ήσουν; - Κέρνα μας ένα ποτό.
Αυτός είναι ο σπουδαίος σκηνοθέτης Λόιντ Μπαρνς.
Έκανε λεφτά πριν το φόρο.
Σου τηλεφωνούμε τρεις μέρες τώρα.
Αν δεν απαντήσω στο τρίτο χτύπημα, λείπω.
- Γεια σας. - Γεια σου, Μαξ.
Δώσε μου το βιβλίο που άφησα για τον κο Στιλ, γλυκιά μου.
Το τελείωσα σχεδόν.
Αν πεις ότι σ' αρέσει, προσλαμβάνεσαι αύριο.
- Τότε μ' αρέσει. - Θα γίνει θαυμάσια ταινία, κε Στιλ.
- Επική, θα έλεγα. - Τι εννοείς επική;
Μια πολύ μεγάλου μήκους ταινία, όπου συμβαίνουν πολλά.
- Να πάρουμε σπίρτα για σουβενίρ; - Βεβαίως.
Ορίστε.
Να το κρατήσω μέχρι να βγείτε; Λίγες σελίδες μου μένουν.
- Ήδη διάβασα το τέλος. - Με την ησυχία σου.
Καλησπέρα, κε Στιλ. Μην ξεχνάτε, είναι το κοινό σας.
Αν το ξαναπείς, θα βρω άλλο ατζέντη.
- Πώς είσαι, Τσάρλι; - Πάμε στην άλλη άκρη.
Τι έχει αυτή; Δεν είναι μολυσματικός.
- Πώς είσαι, ευγενικέ πρίγκιπα; - Πολύ καλά, Θέσπη.
Γκρεγκ, τζιν με τόνικ. Εσείς τι θέλετε;
- "Στίνγκερ". - Εγώ γάλα.
Κι ένα μπράντι για τον κο Γουότερμαν.
- Θα μας τιμήσεις δειπνώντας εδώ; - Πώς πάει, Πολ;
Όπως και το θέαμα. Δεν υπάρχει δουλειά.
Με συγχωρείτε.
- Ποιος είναι παραγωγός; - Ο Μπερτ Μπρόντι.
Και ο Λόιντ σκηνοθέτης. Πρέπει να δουλέψεις. Λείπεις πολύ καιρό.
Εγώ χρειάζομαι τα χρήματα κι εσύ το ποσοστό σου.
Άσε με εμένα. Έχω διαμέρισμα, αυτοκίνητο και έλκη.
Δε στοιχίζουν πολύ αυτά.
Δεν το κάνω αν δε μ' αρέσει.
- Πόσες φορές θα σου πω... - Ξέρω. Μια ταινία είναι.
Μπορείς να επιλέγεις;
Δεν έχεις πρόσφατες επιτυχίες. Η τελευταία ταινία...
Ήταν χάλια. Όλοι έχουν αποτυχίες εκτός από σένα.
Εδώ και 20 χρόνια, κάνεις ξανά και ξανά την ίδια ταινία.
- Είσαι ένας μικροπωλητής. - Το ίδιο κι εσύ.
Απλώς εγώ το αποδέχομαι.
Κάποια μέρα θα γράψω κάτι καλό.
Η Άλθια Μπρους είν' ευκαιρία.
Ο Μπράντι είπε απλά ν' ακολουθήσεις το βιβλίο.
- Θα σου πάρω γραβάτα. - Γεια σας, παιδιά.
Τι ταινία έφτιαξα! Τώρα κάναμε την πρώτη προβολή.
Η Πασαντίνα έχει ξετρελαθεί.
- Γεια σου, Τζούνιορ. - Δεν έφυγε κανείς.
- Δε χαιρετάς έναν ηθοποιό; - Ηθοποιό;
Αυτός έχει δέκα χρόνια να θυμηθεί έστω μια ατάκα.
Έβγαλε πολλά για τον πεθερό σου.
Μπα, ο μπαμπάς έκανε σταρ τον μπεκρή.
Σκέτος μπελάς είναι.
Είδωλο της δεκαετίας του '20. Κοιτάξτε τον.
Ατενίζει την κρυστάλλινη σφαίρα του.
Εσύ πήγες την επιχείρηση πενήντα χρόνια πίσω.
Αυτό είναι άτιμο.
- Σταμάτα, Ντιξ! - Τι πρόβλημα έχεις;
Ηρεμήστε.
Να τος πάλι ο Ντιξ.
Φεύγω, Μελ, πήγαινε τον Τσάρλι σπίτι.
Έλα.
- Ίσως είναι καλύτερα να μείνω. - Όχι.
- Θα διαβάσεις το βιβλίο απόψε; - Ναι, ναι.
Θα περάσω να σε ξυπνήσω το πρωί, κατά τις 10.
Γύρω στις 11 καλύτερα.
Πήγαινε γυρεύοντας, μα άλλη φορά βγείτε στο πάρκινγκ.
- Θα ήθελα ζαμπόν και αβγά. - Θα τα διαλέξω ο ίδιος.
Εσύ απλώς κάθισε εδώ και χαλάρωσε.
Ντίξον Στιλ!
- Πώς είσαι, Φραν; - Μεταξύ ταινιών.
Παράξενο. Χτες βράδυ δεν μπορούσα να κοιμηθώ. Τι έκανα, λοιπόν;
- Κάλεσες πολλούς. - Όχι, μόνο εσένα.
- Καλούσα ώρες. Πού ήσουν; - Στο σπίτι.
Τι συμβαίνει; Δε θες πια να μιλήσεις;
- Όχι σε όσους καλούν. - Έλα μαζί μου.
Έχω ένα κιβώτιο τόνικ.
- Πρέπει να διαβάσω ένα βιβλίο. - Θυμάσαι που σου διάβαζα;
Από τότε έμαθα να διαβάζω μόνος μου.
Αυτό είν' όλο.
Περιφρονείς όλες τις γυναίκες ή μόνο όσες ξέρεις;
- Σου φέρθηκα αρκετά καλά. - Όχι σε μένα.
Μα φέρθηκες καλά. Θα σου τηλεφωνήσω.
Ευχαριστώ που μ' αφήσατε να το διαβάσω.
- Πώς σε λένε; - Μίλντρεντ Άτκινσον.
- Πού μένεις; - Στο Ίνγκλγουντ με τη θεία μου.
- Έχεις αυτοκίνητο; - Όχι, συνήθως παίρνω λεωφορείο.
- Θα σε πάω σπίτι. - Ευχαριστώ, μα απόψε έχω ραντεβού.
- Ακύρωσέ το. - Δεν μπορώ.
Εξάλλου ποτέ δε βγαίνω με τους πελάτες.
Δεν εννοούσα να βγούμε. Σπίτι θα σε πήγαινα.
- Σας είπα, έχω ραντεβού. - Στο σπίτι μου.
Κύριε Στιλ!
Μπορείς να με βοηθήσεις. Πρέπει να το διαβάσω απόψε.
Είμαι κουρασμένος. Ας μου το διηγηθείς.
Αυτό είχατε κατά νου;
Με κάνετε να νιώθω πολύ σημαντική.
Σκεφτείτε. Όταν πάω να δω την Αλαθία Μπρους με τη θεία Κόρα,
θα λέω ότι εγώ είπα την ιστορία στο σεναριογράφο.
Θα πάρω τον Χένρι, το ραντεβού μου. Ίσως τον προλάβω σπίτι του.
Καμία θυσία δεν είναι μεγάλη για μία ευκαιρία αθανασίας.
Μάλιστα, κύριε.
Τι ωραίο σπίτι!
Θυμίζει "χασιέντα".
Συγγνώμη...
Γειτόνισσα;
Όχι, δεν την έχω ξαναδεί.
Έρχομαι αμέσως.
Κάθισε, σαν στο σπίτι σου.
Θα 'ναι θαυμάσιο να 'ναι κανείς συγγραφέας.
Συναρπαστικό.
- Φτιάξε ένα ποτό, έχει και πάγο. - Δεν πίνω.
Πριν πιάσω δουλειά στου Πολ,
νόμιζα πως οι ηθοποιοί γράφουν τα λόγια τους.
Όταν γίνονται μεγάλοι σταρ, το κάνουν.
- Τι συμβαίνει; Άλλαξες γνώμη; - Κύριε Στιλ,
ήρθα επειδή ζητήσατε να σας πω την ιστορία της Αλάθια Μπρους.
Αν ήταν πρόφαση για να με δελεάσετε...
- Θέλεις να φύγεις; - Όχι, εκτός αν...
Έβγαλα παπούτσια και φόρεσα ρόμπα...
για να 'μαι άνετα όταν δουλεύω.
Τότε θα πάρω μια τζιτζιμπίρα με λίγο λεμόνι.
Το λένε "λαιμό αλόγου".
- Πώς θέλετε να πω την ιστορία; - Όπως θα την έλεγες στη θεία σου.
Μιλά για μια γυναίκα, την Αλαθία Μπρους. Είναι πολύ πλούσια.
Έχει μια παραθαλάσσια έπαυλη στο Λονγκ Άιλαντ,
σκάφη, αυτοκίνητα, κοσμήματα... Τα πάντα.
- Και είναι χήρα. - Τυχερή η Άλθια.
Έχει πολλούς άντρες στη ζωή της. Την πάνε στο Στορκ...
και σε όλες τις άλλες λέσχες. Όμως δε στέλνουν την Αλαθία.
Την Άλθια.
Μια μέρα βλέπει ένα νέο ναυαγοσώστη έξω απ' το παράθυρό της.
Το πώς τον βλέπει περιγράφεται πολύ ωραία.
Μοιάζει με μπρούντζινο Απόλλωνα.
- Ελπίζω να βγει σε Τεχνικολόρ. - Θα το προτείνω στον παραγωγό.
Εγώ θα το 'κανα.
Η Αλαθία στέλνει τον μπάτλερ της να καλέσει τον Τσάνινγκ,
το ναυαγοσώστη, για πρόγευμα μαζί της.
Όμως αυτοί πίνουν ουίσκι. Είναι μια πολύ σκανδαλιστική σκηνή.
- Σας είπα για τον άντρα της; - Είπες ότι είναι νεκρός.
Όχι, εννοώ το πώς πέθανε.
Έπεσε απ' το σκάφος όπου έκαναν ιστιοπλοΐα με την Αλαθία.
- Και γίνεται έρευνα. - Γιατί; Αυτή τον σκότωσε;
Αυτό μένει ανοιχτό στο βιβλίο.
Αυτή ερωτεύεται τον Τσάνινγκ, που δεν είναι ναυαγοσώστης μα φοιτητής,
σπουδάζει βακτερολόγος.
Ξέρετε, απ' αυτούς που εξετάζουν τα μικρόβια.
- Εκείνη λέει ότι δεν το έκανε. - Τι δεν έκανε;
Δεν σκότωσε τον Λέστερ.
- Αυτός θα 'ναι ο σύζυγος. - Σίγουρα δεν το 'χετε διαβάσει;
Όχι, και δε νομίζω να το κάνω. Συνέχισε.
- Ζουν ονειρεμένες εβδομάδες. - Λέγε, σ' ακούω.
Η Αλαθία κι ο Τσάνινγκ, πάντα μαζί.
Εκείνη θέλει να παντρευτούν και να ζήσουν πλούσια.
- Μα αυτός νοιάζεται για τα βακτήρια. - Βακτερολόγος!
Πέφτει στην αγκαλιά του δικηγόρου της.
- Ακολούθησε το βιβλίο... - Ο Τσάνινγκ τους βλέπει.
Κι αυτό είναι.
Αρνείται να της μιλήσει, όσο κι αν προσπαθεί αυτή.
Δοκιμάζει τα πάντα.
Κι απελπίζεται. Θέλει τόσο την αγκαλιά του.
Έτσι, μία μέρα με θύελλα, εκείνη βγαίνει στον ωκεανό.
Κολυμπά στ' ανοιχτά κι αρχίζει να φωνάζει: "Βοήθεια! Βοήθεια!"
- Έχω γείτονες, καλή μου. - "Βοήθεια. Βοήθεια."
Μα ο Τσάνινγκ δεν πάει. Το θεωρεί απλά κόλπο της.
Η Αλαθία συνεχίζει να φωνάζει: "Βοήθεια".
Εκείνος συνειδητοποιεί ότι κινδυνεύει.
Κολυμπά τόσο γρήγορα, που σχεδόν δεν αγγίζει το νερό.
Μα, όταν φτάνει, εκείνη έχει βουλιάξει.
Είναι μαζί με τον άντρα της, τον Λέστερ.
- Πολύ δυνατή ιστορία. - Επική, θα έλεγες.
Τι σας είπα;
- Υπάρχουν κι άλλα που δεν είπα. - Ευχαριστώ.
- Τι ώρα είναι; - Δώδεκα και μισή.
Αυτό είν' όλο;
Συγγνώμη, φέρθηκα ανόητα.
Όταν βγάλατε τα παπούτσια σας και βάλατε ρόμπα.
Ακύρωσες το ραντεβού σου.
Τον Χένρι τον βλέπω όποτε θέλω.
Ο Χένρι είναι ερωτευμένος μαζί σου;
Υποθέτω. Είναι καλός και περιποιητικός.
Χαλαρός τύπος. Ζει με τους δικούς του, έχει καλή δουλειά...
Άρα εσύ δεν τον αγαπάς.
- Διαβάζετε τη σκέψη; - Έτσι μας αρέσει να πιστεύουμε.
Εσείς έχετε σχέση; Δε χρειάζεται να πείτε όνομα. Απλώς αναρωτιόμουν.
Είναι αργά, είμαι κουρασμένος και το πρωί θα ξυπνήσω νωρίς.
Δεν πειράζει.
Πειράζει πολύ αν δε σε πάω σπίτι;
Έχει πιάτσα ταξί στη λεωφόρο Σάντα Μάνικα.
Καθόλου δεν πειράζει.
Ορίστε κι ευχαριστώ πολύ.
Εγώ ευχαριστώ.
- Καληνύχτα κι ευχαριστώ. - Παρομοίως.
- Μπραμπ, τι συμβαίνει; - Γεια σου, Ντιξ.
- Ξέρεις τι ώρα είναι; - Περίπου πέντε.
Δεν κοιμάστε εσείς οι αστυνομικοί; Φύγε.
Εντολή είναι αυτή;
Με κάνεις να νοσταλγώ τα χειρότερά μας χρόνια.
Έχεις πιει;
- Όχι. Εσύ; - Όχι.
Κοιμάμαι εδώ και ώρες.
Με τα ρούχα;
Τι είναι αυτό;
Πού είν' η στολή σου; Έχεις μπελάδες, Μπραμπ;
Ναι, με προήγαγαν κατά λάθος σε ντετέκτιβ.
- Καλό αυτό. - Δεν ήρθα για επίσκεψη.
Κατάλαβα. Ο φαφλατάς ο Τζούνιορ έκανε μήνυση.
Ο γαμπρός... Επειδή τον έσπρωξα.
Θα σου πάρω σάκο τα Χριστούγεννα.
Ντύσου, σε θέλει ο αστυνόμος Λόκνερ.
Τώρα λυπάμαι που δεν τον έδειρα στ' αλήθεια.
Δεν πρόκειται για τον Τζούνιορ, όποιος κι αν είναι.
- Τι είναι τότε; - Θα σου πει τ' αφεντικό μου.
- Θες να φτιάξεις καφέ; - Όχι, ευχαριστώ.
Παντρεύτηκα.
- Γιατί; - Δεν ξέρω.
Είχε κάποια χρήματα. Εξάλλου, μ' αρέσει.
Κι εσένα θα σου αρέσει.
Διάβασες κανένα καλό βιβλίο τελευταία;
- Τελικά όντως κοιμόσουν. - Είναι έγκλημα αυτό;
Δε βρίσκετε εκκεντρικό να φέρετε κάποια να σας πει μια ιστορία;
Ήταν πολύ πρακτικό. Εκείνη είχε διαβάσει το βιβλίο, εγώ όχι.
Αν ήταν έτσι, γιατί την πήγατε σπίτι σας;
Επειδή εκεί δουλεύω.
- Δεν είχατε άλλο λόγο; - Και να είχα, δεν έκανα τίποτα.
- Ήπιε τίποτα στο σπίτι σας; - Τζιτζιμπίρα με λεμόνι.
Το λένε "λαιμό αλόγου".
Το ποτήρι έχει ακόμα τ' αποτυπώματα της.
Δεν έπλυνα τίποτα, ήμουν κουρασμένος.
Της δώσατε είκοσι δολάρια.
- Πολλά για ταξί. - Μου πρόσφερε μια υπηρεσία.
- Δύο δεκάρικα; - Ναι.
Μα μη ζητήσετε να τ' αναγνωρίσω.
Γιατί δεν καλέσατε ταξί;
Συνήθως έτσι κάνουν οι κύριοι σε τέτοιες περιπτώσεις.
Κουρασμένος ήμουν, όχι κύριος.
Σας λένε ότι βρέθηκε στο φαράγγι Μπένεντικτ, δολοφονημένη...
πεταμένη από αυτοκίνητο.
Ποια η αντίδρασή σας; Σοκ, φρίκη, λύπηση;
Όχι. Απλώς ενόχληση για την ανάκριση.
Μερικά κρύα αστεία.
Με μπερδεύετε, κε Στιλ.
Εκτός από τ' αστεία, γιατί να σας ανησυχούν τα υπόλοιπα;
Εκτός αν με συλλάβετε για έλλειψη συναισθήματος.
Τι άλλο σας είπε για το ραντεβού της;
Όσα σας έχω ήδη πει.
Έρχονται κι άλλες.
- Σημάδια στο λαιμό; - Όχι. Ο γιατρός είπε...
ότι έγινε με το μπράτσο, όχι τα χέρια.
Πώς το καταγράφετε; Σε ταινία ή με κοριό;
Σε ταινία.
Να το μικρόφωνο.
- Πόσο καιρό ξέρεις τον κο Στιλ; - Ήταν τρία χρόνια διοικητής μου.
Βλέπεστε πολύ από τον πόλεμο και μετά;
Τον πήρα πριν ένα χρόνο. Ακόμα περιμένω το δικό του τηλεφώνημα.
Αφού ήταν αστυνομικός δε μ' ενδιέφερε.
Άφησε τον παρκαδόρο και την άλλη κοπέλα.
- Θα δείτε μερικές φωτογραφίες; - Δε με πειράζει.
Θα βοηθούσε αν επιβεβαιώνατε ότι έφυγε με τη θέλησή της...
κι εσείς μείνατε στο σπίτι σας.
- Ήρθε ή τηλεφώνησε κανείς; - Κανείς δεν τηλεφώνησε.
Την καημένη...
Ούτε ήρθε. Χτύπησε το τηλέφωνο, μα δεν απάντησα.
- Το αφήσατε να χτυπάει; - Το κάνω συχνά.
Ρωτήστε φίλους και γείτονες.
Μια στιγμή...
Η δεσποινίς Γκρέι.
Καλημέρα, δεσποινίς Γκρέι.
Καθίστε, παρακαλώ.
Αστυνόμος Λόκνερ και αρχιφύλακας Νικολάι.
- Γεια σας. - Χαίρω πολύ.
Λυπάμαι, τελείωσε ο καφές.
Δεσποινίς Γκρέι, γνωρίζετε αυτόν τον κύριο;
Όχι.
Τον έχετε ξαναδεί;
- Ναι, μερικές φορές. - Πού;
Στο συγκρότημα όπου μένουμε και οι δύο.
Ξέρετε ποιος είναι;
Ναι. Όταν ήρθα, πριν λίγες μέρες, μου τον έδειξε η διαχειρίστρια.
Ήταν πολύ περήφανη που είχε διάσημο ένοικο.
Είδατε τον κο Στιλ χτες το βράδυ;
Ναι, καθώς γύριζα, έμπαινε με μία κοπέλα.
Ήταν η Μίλντρεντ Άτκινσον.
Δολοφονήθηκε μεταξύ μία και δύο τη νύχτα.
- Δολοφονήθηκε; - Ναι.
Τη στραγγάλισαν με το μπράτσο.
Ξέρετε, με κεφαλοκλείδωμα.
Τι ώρα γυρίσατε χτες το βράδυ;
Λίγο μετά τα μεσάνυχτα.
Είδατε τον κο Στιλ αφότου μπήκαν στο διαμέρισμά του;
Ναι, περίπου μισή ώρα αργότερα.
Τον είδα να την καληνυχτίζει στην πόρτα του.
Πώς ξέρετε ότι ήταν μισή ώρα αργότερα;
- Τόσο θέλω να ετοιμαστώ για ύπνο. - Βλέπετε την πόρτα του;
Στεκόταν στο μπαλκόνι της μ' ένα νεγκλιζέ.
Η βραδιά ήταν ζεστή κι αποπνικτική.
- Σίγουρα δεν έφυγε με την κοπέλα; - Απολύτως.
- Τι έκανε; - Με κοίταζε, νομίζω.
Για άγνωστο, τον προσέξατε αρκετά.
Το έχω αυτό.
- Συνήθως προσέχετε τους γείτονες; - Όχι.
Σας ενδιέφερε ο κος Στιλ επειδή είναι διάσημος;
Όχι, καθόλου.
Τον πρόσεξα γιατί φαινόταν ενδιαφέρων. Μ' αρέσει το πρόσωπό του.
Τελειώσαμε προς το παρόν. Αντίο, δεσποινίς Γκρέι.
Αντίο, αστυνόμε Λόκνερ.
Μπάρτον...
Θαυμάζουν συχνά το πρόσωπό σας νεαρές ελκυστικές γυναίκες, κε Στιλ;
Κι αν το κάνουν, δεν το λένε όπως η δις Γκρέι.
- Τελειώσατε μαζί μου; - Ναι, προς το παρόν.
Άλλη φορά, λίγο αργότερα. Καλή τύχη, αστυνόμε.
- Μπραμπ, θα σε πάρω. - Όχι, εγώ θα σε πάρω.
Θα πάω σπίτι της τη διδα Γκρέι.
Ευχαριστώ, μα πάντα φεύγω με όποιον μ' έφερε.
- Να πάω κι εσάς; - Όχι, ευχαριστώ, θα περπατήσω.
Χρόνια είχα να ξυπνήσω τόσο νωρίς.
Πώς θα ένιωθες αν σ' έφερναν για ανάκριση στις 5 το πρωί;
- Όχι καλά. - Κι αν κάποιος σαν εμένα...
σου έλεγε πως η κοπέλα που ήταν μαζί σου δολοφονήθηκε;
- Θα διαλυόμουν. - Έτσι συμβαίνει συνήθως.
Ο Στιλ σού φάνηκε πολύ ταραγμένος;
Ποτέ δεν ξέρεις πώς νιώθει ο Ντιξ. Κανείς μας δεν τον καταλάβαινε.
Μα ήταν καλός αξιωματικός και τον συμπαθούσαν.
Κι εγώ τον συμπαθώ.
- Δε νομίζω ότι τη σκότωσε. - Κάτι κρύβει.
Και μάλλον δεν είναι μια χρυσή καρδιά.
- Κάνε μου μια χάρη, σε παρακαλώ. - Ορίστε, κύριε.
Θέλω να στείλω σε κάποια 24 λευκά τριαντάφυλλα.
- Μάλιστα. Κάρτα; - Όχι, στείλ' τα χωρίς κάρτα.
- Στην Μίλντρεντ Άτκινσον. - Μίλντρεντ Άτκινσον... Διεύθυνση;
Δεν ξέρω.
Κοίτα στις εφημερίδες. Δολοφονήθηκε χτες βράδυ.
Μάλιστα, κύριε.
Ντιξ, ήξερα ότι δεν έπρεπε να σ' αφήσω, ότι κάτι θα συνέβαινε.
- Έμεινα ξύπνιος όλη νύχτα. - Ναι, φαίνεσαι χάλια.
- Δε συμβαίνει τίποτα. - Τίποτα;
Έπρεπε ν' ακούσεις τις ειδήσεις: "Δολοφονήθηκε καλλονή.
Διακεκριμένος σεναριογράφος την καλεί να του διηγηθεί μια ιστορία."
- Ντιξ! - Στον καθένα μπορεί να συμβεί.
Το ξέρω, μα πάντα συμβαίνει σε σένα.
Τι είπες στην αστυνομία;
- Ξέρεις κάποια Λόρελ Γκρέι; - Τι είπες στην αστυνομία;
Θα σου κάνω μια συμφωνία.
Εσύ θα τη βρεις κι εγώ θα σου πω τι είπα.
Λόρελ Γκρέι...
- Κυκλοφορεί με τον Μπέικερ. - Ζει στο συγκρότημα αυτό.
Τον κτηματομεσίτη.
- Της αρέσει το πρόσωπό μου. - Θέλει ένα ρόλο.
Ξέρω έναν καλό ρόλο γι' αυτήν.
Πες στον Μπρόντι ότι δεν πρόλαβα να διαβάσω το βιβλίο.
Γιατί; Μόλις μάθει τι έγινε, θ' ακυρώσει τη συμφωνία.
Ζήτησες από μια κοπέλα να σου το διηγηθεί.
Αν τον έφτυνες, δεν θα τον πρόσβαλλες τόσο.
Πες του πως ήταν δικαιολογία για την αστυνομία.
Δεν είν' άσχημο αυτό.
Να τη. Έχει παίξει σε μία-δύο ταινίες χαμηλού προϋπολογισμού.
Για να δω.
Η κοπέλα έφυγε χωρίς εσένα, σωστά; Πες μου.
- Υπέροχο πρόσωπο. - Πες μου, τι συνέβη;
Τι λες να συνέβη;
- Το ποτήρι της Μίλντρεντ. - Μην κάνεις τέτοια.
Θέλω απλώς να μάθω ότι δεν έχεις πρόβλημα.
Προς το παρόν, μάλλον ναι. Έτσι είπε ο αστυνόμος Λόκνερ.
Έξυπνος. Κόντεψε να με στριμώξει. Ο λόγος του ενάντια στον δικό μου.
Μα εγώ, φυσικά, τα είπα καλύτερα.
Σημειώσεις για τον Ντίξον Στιλ, συνέχεια.
Φεβρουάριος 1946.
Καβγάς σε μπιραρία στη λεωφόρο Σάντα Μόνικα.
Τον έφεραν για ανάκριση.
Τον άφησαν με μία προειδοποίηση.
Επόμενο. Μάρτιος 1947.
Ήταν σεναριογράφος. Γρονθοκοπήθηκε με τον παραγωγό.
Του έσπασε το σαγόνι.
Απολύθηκε.
Δεν έγινε μήνυση.
Φέρθηκα έξυπνα. Τα κάλυψα όλα. Έχω ακλόνητο άλλοθι.
Ντιξ, αν είχες κάποια ανάμιξη, θέλω να το ξέρω.
- Γιατί θες να ομολογήσω; - Για να σου βρω δικηγόρο...
ή ίσως να σε φυγαδεύσω στο Μεξικό.
Ο Λίπμαν και οι διασυνδέσεις του.
Επόμενο.
22 Ιουνίου, 11 μ.μ.
Η Φράνσες Ράντολφ φωνάζει βοήθεια.
Μηνύει τον Στιλ για ξυλοδαρμό.
Έπειτα αρνείται τη μήνυση.
Λέει ότι έσπασε τη μύτη της πέφτοντας σε μια πόρτα.
- Το παίζει σκληρός. - Κι εγώ το ίδιο.
Τι άλλο έχουμε;
Περάστε.
Ο κος Λίπμαν, ο ατζέντης μου. Η δις Γκρέι, το άλλοθί μου.
- Πιστεύει ότι σκότωσα τη Μίλντρεντ. - Σταμάτα.
- Θέλετε καφέ; - Όχι, ευχαριστώ.
Ήρθα να ζητήσω να μην δημοσιευτούν τα στοιχεία μου.
- Σκέφτηκα ότι έχετε γνωστούς. - Εγώ όχι, ο Μελ έχει.
- Αν θέλετε να πάτε Μεξικό... - Πάψε.
Πιο εύκολα δημοσιοποιείς ένα όνομα, παρά το κρύβεις.
Έκρυψες το δικό μου μερικές φορές. Δες τι μπορείς να κάνεις.
Θα προσπαθήσω, μα δεν υπόσχομαι τίποτα.
Δεσποινίς Γκρέι, όντως τον είδατε αφού έφυγε η κοπέλα;
Βεβαίως τον είδα.
Μερικές φορές εύχομαι να μη σε γνώριζα.
Μα χάρηκα πολύ που γνώρισα εσάς.
- Ο καλύτερος άνθρωπος. - Θα τον τάραξες πολύ.
Όταν του είπα ότι τη σκότωσα, σχεδόν με πέρασε τα σύνορα.
- Πολύ αστείο. - Όχι, δεν είναι.
Ευτυχώς που σου άρεσα. Αλλιώς, θα είχα πρόβλημα.
Είπα μόνο ό,τι είδα. Δεν ξέρω τι έκανες όταν έκλεισες τα παντζούρια.
Θα σ' εκπλήξω. Πήγα για ύπνο.
Ίσως δεν έπρεπε να κλείσω τα παντζούρια. Πλεονεκτείς.
Εσύ βλέπεις το διαμέρισμά μου, μα εγώ όχι το δικό σου.
- Υπόσχομαι να μην το εκμεταλλευτώ. - Εγώ θα το έκανα.
Θα 'θελα να μάθω από ποιον κρύβεσαι.
- Δεν κρύβομαι, απλώς αποφεύγω. - Τον κτηματομεσίτη Μπέικερ, μήπως;
- Μπορεί. - Τον παράτησες, ελπίζω.
Σκεφτόμασταν να παντρευτούμε. Δε θα πετύχαινε.
Και την κοπάνησες χωρίς ν' αφήσεις διεύθυνση.
Περίπου. Μα ήταν το σπίτι μου.
Είσαι τρελή.
Πώς αρέσει σε κάποιον αυτό το πρόσωπο;
Κοίτα το.
Είπα ότι μ' αρέσει, όχι ότι θέλω να το φιλήσω.
Τα παρατάς. Φεύγεις πριν πληγωθείς.
- Είναι κακό αυτό; - Γλιτώνεις μπελάδες έτσι.
- Σκέφτομαι πολύ πριν εμπλακώ. - Εμπλέκεσαι σε κάτι τώρα.
Όχι, το σκέφτηκα μόνο μία φορά.
- Σκέφτεσαι γρήγορα; - Αυτή τη στιγμή, όχι.
Δεν κοιμήθηκα πολύ. Ένας γείτονας με κράτησε ξύπνια.
Κοιμήσου και θα φάμε απόψε μαζί.
Θα φάμε απόψε, μα όχι μαζί.
Όταν πρωτομπήκες στο τμήμα, σκέφτηκα:
"Να τη. Αυτή που διαφέρει.
"Δεν είναι ντροπαλή, χαριτωμένη ή σαχλή.
"Καλός άνθρωπος. Χαίρομαι που είναι με το μέρος μου.
Λέει τη γνώμη της και ξέρει τι θέλει."
Ευχαριστώ, μα ξέρω και τι δεν θέλω.
Δε θέλω να με ζορίζουν.
Όταν αποφασίσεις, πέρνα. Μα όχι πριν το μεσημέρι.
Ευχαριστώ, θα το κάνω.
Χτυπά το τηλέφωνό σου.
Εμπρός.
Γεια σου, Μπραμπ.
Θα φανταζόμουν μια πιο ευχάριστη επανένωση.
Μόλις μίλησα με τη Σίλβια, τη γυναίκα μου.
Σε καλεί για δείπνο αύριο.
Θαυμάσια. Είπε να φέρεις και κάποια, αν θέλεις.
Ίσως το κάνω.
Μα θα το ξέρω αύριο, γύρω στο μεσημέρι.
Εντάξει.
Ωραία.
Δεν καταλαβαίνω γιατί δεν την πέταξε πιο μακριά.
Τι σημασία έχει;
Θα ήταν δικαιοδοσία του τμήματος του Λος Άντζελες, όχι δική μας.
Ξέρουμε μόνο ότι την πέταξαν από κινούμενο όχημα.
Χωρίς στοιχεία, κίνητρα ή υπόπτους.
Εξαιρούνται οι παρόντες.
- Και ο Χένρι Πώς-Τον-Λένε; - Ο Κέσλερ;
Όταν ακυρώθηκε το ραντεβού, πήγε να ξαπλώσει.
Η μητέρα του τού πήγε πίτα. Τον άκουσαν να ροχαλίζει.
Πρωί-πρωί ήρθε στο τμήμα, τρομερά αναστατωμένος.
Ωραίος, τρώει πίτα πριν κοιμηθεί.
Εσύ κι ο Λόκνερ δε βλέπετε αρκετά αστυνομικά.
Εξιχνιάζουμε κάθε φόνο σε δύο ώρες. Κάποιους πιο δύσκολους απ' αυτόν.
- Ξέρετε τον ένοχο απ' την αρχή. - Ίσως έχεις δίκιο.
- Θέλεις να σε βοηθήσω; - Θέλω λίγη βοήθεια.
Χρειάζεται φαντασία, για να "δεις" το έγκλημα.
Σήκω.
Αυτή η καρέκλα εδώ...
κι αυτή εδώ.
Μπραμπ, κάθισε εκεί. Σίλβια, κάθισε δεξιά του.
Είσαι ο δολοφόνος, οδηγείς. Είσαι στο μπροστινό κάθισμα.
Πώς είσαι σίγουρος ότι ο φόνος έγινε σε αυτοκίνητο;
Αν την είχε σκοτώσει νωρίτερα, θα την έβαζε πίσω.
Τότε δε θα μπορούσε να την πετάξει χωρίς να σταματήσει.
Τώρα ανεβαίνεις το φαράγγι. Το αριστερό χέρι στο τιμόνι.
Εντάξει, συνέχισε.
Σου λέει ότι δεν έκανε τίποτα κακό. Κάνεις ότι την πιστεύεις.
Τυλίγεις με το δεξί σου μπράτσο το λαιμό της.
Φτάνεις σ' ένα ερημικό σημείο κι αρχίζεις να σφίγγεις.
Είσαι πρώην στρατιώτης, ξέρεις να σκοτώνεις χωρίς να βάλεις χέρια.
Οδηγείς και τη στραγγαλίζεις.
Δε βλέπεις τα μάτια ή τη γλώσσα που βγαίνει.
Σφίξε περισσότερο, Μπραμπ.
Την αγαπάς και σ' εξαπάτησε.
Σιχαίνεσαι το πώς σε υποτιμά, πώς θέλει να σε ξεφορτωθεί.
Σφίγγεις όλο και περισσότερο.
Σφίγγεις περισσότερο.
Είναι υπέροχη η αίσθηση του λαιμού της που συνθλίβεται.
- Μπραμπ, σταμάτα. - Σε πόνεσα;
Όχι.
Πείστηκες τώρα;
Νομίζω.
Εγώ όχι.
Ξέχασες τα χέρια μου.
Θα του έβγαζα τα μάτια πριν με σκοτώσει.
Μα δεν το 'κανες. Πρώτα έπιασες το χέρι του, να χαλαρώσεις τη λαβή.
Εκεί έχασες, όπως και η Μίλντρεντ.
Το έχεις σκεφτεί πολύ, σωστά;
Έχω πείρα σ' αυτά, έχω σκοτώσει πολλούς σε ταινίες.
Όχι, Σίλβια, δεν το έκανα.
Δε θα την πετούσα ποτέ από κινούμενο όχημα.
- Θα ήταν καλλιτεχνικά απαράδεκτο. - Φυσικά.
Οι δημιουργικοί καλλιτέχνες σεβόμαστε πολύ τα πτώματα.
Τους φερόμαστε με προσοχή.
Τα βάζουμε σε κρεβάτια, σε γούνες ή στη βάση μιας σκάλας.
Μα δεν τα πετάμε από αυτοκίνητα σαν αποτσίγαρα.
Όχι, βέβαια. Τι θα έλεγε η Έμιλι Ποστ;
Και, αφού σας μπέρδεψα, πρέπει να φύγω.
- Είναι μόλις δέκα. - Έχω αργήσει για ύπνο.
Κι έχω και ραντεβού, ελπίζω.
- Μπορώ να ξανάρθω; - Όποτε θέλεις.
Ευχαριστώ.
Εξήγησε λεπτομερώς στον Λόκνερ τη θεωρία μου.
- Λες να το θέλει; - Εγώ θα το ήθελα.
Ας αναζητήσει κάποιον σαν εμένα, μα όχι καλλιτέχνη.
Ίσως είναι ψεύτικος.
Θα σε πάω στ' αμάξι σου. Την άλλη φορά δε θα πούμε για το φόνο.
- Να βασιστώ σ' αυτό; - Φυσικά. Φέρε και την κοπέλα σου.
- Τι βραδιά! - Ναι.
Τι λες, λοιπόν;
Χαίρομαι που δεν είσαι ιδιοφυία.
- Είναι άρρωστος. - Όχι, δεν είναι.
Κάποιο πρόβλημα έχει.
Πάντα έτσι ήταν. Είναι συναρπαστικός.
- Όταν σπούδαζα... - Όλο για τις σπουδές σου λες.
Δε σπούδασα, μα ξέρω τον Ντιξ. Έχει απλώς ανώτερο μυαλό.
- Δεν είναι φυσιολογικός. - Ας ήμασταν κι εμείς έτσι.
Έμαθα πιο πολλά απ' αυτόν παρά από τις έρευνές μας.
Μα εμένα μ' αρέσεις εσύ, που είσαι συνηθισμένος.
- Ευχαριστώ πολύ. - Παρακαλώ.
Σε άκουσα με την πρώτη φορά.
Κάθισε.
Θα σε δω το πρωί, Μάρθα. Αντίο.
- Μ' εκνευρίζεις. - Δεν το κάνω επίτηδες.
- Θέλεις ένα ποτό; - Όχι, ευχαριστώ, δεν το χρειάζομαι.
- Έχεις πιει πολύ; - Ένα μαρτίνι.
- Ήξερα ότι θα σε δω. - Καλοσύνη σου.
Κάθισε και χαλάρωσε.
- Ποια είναι η Μάρθα; - Ποια;
Η Μάρθα είν' ό,τι απέμεινε απ' την καριέρα μου στο σινεμά.
Γύρω στα 50, παντρεμένη, με γιο στο πανεπιστήμιο.
Έρχεται δύο φορές την εβδομάδα και με κάνει μαύρη.
Το σκέφτηκες δεύτερη φορά;
Ενδιαφέρομαι.
Πότε τ' αποφάσισες;
Χτες, γύρω στις 3 το απόγευμα.
Μάλιστα. Απλώς...
δεν κατάφερες να ενημερώσεις για το αποτέλεσμα.
Ήθελα να το σκεφτείς κι εσύ δεύτερη φορά.
Πολύ καιρό αναζητούσα κάποια.
Δεν ήξερα τ' όνομά της ή πού ζει. Δεν την είχα ξαναδεί.
Σκοτώθηκε μια κοπέλα κι έτσι βρήκα αυτό που γύρευα.
Τώρα ξέρω τ' όνομα, τη διεύθυνση και την όψη σου.
Κρυφοκοιτάς απ' τα παράθυρα μέρα μεσημέρι.
- Πού είν' οι τρόποι σου; - Μην το πεις στον Ντιξ.
Ίσως νομίσει ότι τον ελέγχω.
- Έλα μέσα. - Όχι. Μην τον ενοχλήσω.
Κάν' το. Όλη νύχτα δούλευε. Έχει μέρες να βγει απ' το σπίτι.
- Ούτε βόλτα δε με πήγε. - Απίστευτο.
Από πριν τον πόλεμο έχει να δουλέψει έτσι ο Ντιξ.
- Τι έκανες; Μάγια; - Μόνο ως έσχατη λύση.
Είναι λίγο ζαλισμένος σήμερα. Τον λατρεύω έτσι.
Έλα, θα σου δείξω.
Ντίξον...
Ο Μελ ήρθε να σε πάει στα καλλιστεία.
Σ' ένα λεπτό είμαι έτοιμος.
- Λέει ότι θα βγεις Μίστερ Αμέρικα. - Ωραία.
Είσαι πράγματι ο ωραιότερος άντρας;
Ναι. Να τελειώσω μόνο τη σελίδα.
Είσαι απαίσιος και ξιπασμένος. Και δε σ' αγαπώ. Τα λεφτά σου θέλω.
Κλείσε το ραδιόφωνο ή βάλε μουσική.
- Άντε για ύπνο, μεγαλοφυία. - Όχι. Να τελειώσω τη σκηνή.
Αν δε σε είχα γνωρίσει, σήμερα δε θα είχα έλκη.
Πώς με λένε;
- Γεια. - Χαιρέτα τον επισκέπτη μας.
Γεια σου, Μελ. Τι κάνεις τόσο αργά; Θα πιούμε λίγο καφέ;
- Όχι, θα πας για ύπνο. - Δεν έχει σκοτεινιάσει ακόμα.
Επειδή είν' η επόμενη μέρα. Από χτες έχεις να κοιμηθείς.
Πόσο θα χαιρόταν ο Μπρόντι αν σ' έβλεπε τώρα!
- Σίγουρα, του έχω πολλές σελίδες. - Έλα να πας για ύπνο.
Άσε με ήσυχο μη σε πετάξω έξω με τις κλοτσιές.
Τότε θα γυρίσω στο Σικάγο, στην παλιά μου δουλειά.
Εκεί τρελαίνονταν για τη δουλειά μου.
Θα φύγεις όταν σου πω, όχι νωρίτερα. Μην το ξεχνάς.
- Θα προσπαθήσω. - Έχει δίκιο, δεν μπορείς να φύγεις.
- Δε θα μας έκανες, κάτι τέτοιο. - Άρατε τας πύλας!
- Ήρθε ο Τσαρλς Γουότερμαν ο Α'. - Θα είναι Πέμπτη.
Ο Τσάρλι, ο φίλος μου. Μιλά μόνο με ποίηση και δανείζεται χρήματα.
Ας πιει μπράντι.
Έτοιμος να τιμήσω έναν αθάνατο θνητό.
Ωραία κι ευγενική πριγκίπισσα,
χαιρετισμούς από έναν ταπεινό χωρικό.
Καλώς ήρθες, Θέσπη.
Να τα μας πάλι. Ποτέ δεν το καταφέρνει αυτό.
- Σήκω, Θέσπη. - Εύκολο να το λες.
Ήρθες σε ακατάλληλη ώρα, Τσάρλι. Βάζαμε τον Ντιξ για ύπνο.
Κάντε μου την τιμή να τον ετοιμάσω εγώ για ανάπαυση.
Για να κοιμηθεί καλά, θα του απαγγείλω.
- Δεν προτιμάς ένα μπράντι; - Οι ωραιότερες λέξεις!
Έλα, βασιλόπουλο.
"Όταν βρίσκομαι σε δυσμένεια της τύχης και των ανθρώπων,
"μόνος θρηνώ τον εξοστρακισμό μου...
"ενοχλώ τον κουφό ουρανό με τις μάταιες κραυγές μου...
κοιτάζω τον εαυτό μου και καταριέμαι τη μοίρα μου".
- Μελ, πάψε να κρυφοκοιτάζεις. - Λίγες σελίδες, δε θα πω τίποτα.
- Θα το δεις όταν τελειώσει. - Πόσες σελίδες δακτυλογράφησες;
- Πολλές. - Ακολουθεί το βιβλίο;
Δεν ξέρω, δεν έχω διαβάσει το βιβλίο.
Δις Γκρέι, σας θέλει κάποιος πάνω.
Ευχαριστώ, Έφι. Μη βάλεις σκούπα, ο κος Στιλ μόλις πήγε για ύπνο.
Κάποτε πρέπει να βάλω.
Αν το έκανε άλλος, θα κραύγαζα: "Αδαές γουρούνι!"
Θύμωσα πολύ. Μόλις είπα:
"Ψάλλει από τη σκοτεινή γη", άρχισε να ροχαλίζει!
Δεν υπάρχει καμία ελπίδα.
"Για τόσο πλούτο που φέρνει η γλυκιά σου αγάπη,
δε θ' άλλαζα θέση ούτε με βασιλιάδες."
"Δε θ' άλλαζα θέση ούτε με βασιλιάδες."
Χαίρετε, δις Γκρέι. Με θυμάστε; Αρχιφύλακας Νικολάι.
Ναι, βέβαια. Τι θα θέλατε;
Ο αστυνόμος Λόκνερ θέλει να σας μιλήσει.
Δεν έχω να του πω τίποτα.
Δεν περίμενα να δώσετε επιπλέον πληροφορίες.
Μα τα στοιχεία διαψεύδουν την αρχική σας κατάθεση.
- Μιλήστε καθαρά, αστυνόμε Λόκνερ. - Ναι, ας γίνει έτσι.
Ήρθατε το βράδυ του φόνου της Άτκινσον...
και είπατε ότι δε γνωρίζατε τον Ντίξον Στιλ.
Δεν τον γνώριζα.
Όμως από τότε είστε αχώριστοι.
Γράφει ένα σενάριο. Το δακτυλογραφώ.
- Πληρώνεστε για τη δουλειά σας; - Όχι, το κάνω από αγάπη.
- Είστε ερωτευμένη μαζί του; - Να καταγραφεί ότι είμαι.
Θα παντρευτείτε;
Αν είναι, θα σας στείλω πρόσκληση. Εσείς μας συστήσατε εξάλλου.
- Δε με διευκολύνετε. - Δε βλέπω πώς θα μπορούσα.
Γιατί έρχεστε με τέτοιο ύφος; Γιατί τόση αψηφισιά;
Δεν είμαστε στην ίδια πλευρά;
Δε φοβάστε που ένας δολοφόνος κυκλοφορεί ελεύθερος;
Ίσως είναι γείτονάς σας, σίγουρα μένει κοντά.
Κοιτάξτε αυτούς τους άντρες.
Σας φαίνονται τελείως φυσιολογικοί;
Ναι.
Έχουν διαπράξει όλοι κάποιο φριχτό φόνο. Είναι μανιακοί.
Η Άτκινσον δε σκοτώθηκε για κάποιο κατανοητό λόγο.
Δεν είχε χρήματα, ούτε εχθρούς. Δεν ήταν το σεξ το κίνητρο.
Ένα άρρωστο μυαλό θέλησε να καταστρέψει κάτι νέο και υπέροχο.
Καταλαβαίνω τη θέση σας, μα καταλάβετε κι εσείς τη δική μου.
Αγαπώ τον Ντιξ και με ταράζει που τον υποπτεύεστε, έστω και για λίγο.
Όχι για λίγο, τρεις εβδομάδες τώρα. Είναι ο πιο λογικός ύποπτος.
- Γιατί δεν εξετάζετε το φίλο της; - Το κάναμε.
Φαίνεται τελείως καθαρός.
Μα δείτε τον φάκελο του κου Στιλ.
Καβγάδες, σκάνδαλα, καταστροφές.
Όλα αυτά δείχνουν έναν απρόβλεπτο, βίαιο άνθρωπο.
Όλα αυτά συνέβησαν παλιά. Έχει αλλάξει από τότε.
Σίγουρα;
Να σας πει ο αρχ. Νικολάι πώς φέρθηκε στο σπίτι του.
Πώς συζητούσε για το φόνο.
Έβαλε να τον αναπαραστήσουν.
Προφανώς, ο φόνος τον συναρπάζει.
Δεν το πιστεύω αυτό.
Επειδή είστε ερωτευμένη μαζί του. Ευχαριστώ που ήρθατε, δις Γκρέι.
- Χαίρετε, αστυνόμε. - Χαίρετε.
- Πες το ότι μου το 'πες. - Και τι θα ωφελήσει αυτό;
Λυπάμαι που καταχράστηκα την εμπιστοσύνη σου.
Εντάξει, ξέρεις τι κάνεις.
- Ήρθε ο κος Κέσλερ. - Χαίρετε.
- Πώς είστε, αστυνόμε; - Συγγνώμη για την ταλαιπωρία.
Ίσως μπορείτε να βοηθήσετε να ξεκαθαρίσω κάποια σημεία.
- Ελπίζω να μπορώ. - Καθίστε, παρακαλώ.
- Γεια σου, Κέσλερ. - Γεια σου, αρχιφύλακα.
Δεν είχα κανέναν ως εσένα
Ένιωθα μοναξιά ως εσένα
Έμενα ξάγρυπνη κι αναρωτιόμουν
Αν θα μπορούσε ποτέ να υπάρχει
Κάποιος σ' αυτό τον τεράστιο κόσμο
Φτιαγμένος μόνο για μένα
Τώρα καταλαβαίνω
Έπρεπε να φυλάξω την αγάπη μου για σένα
Δεν έδωσα ποτέ την αγάπη μου ως εσένα
Και καθώς απαιτούσε η μοναχική μου καρδιά
Αναμίχθηκε ο Έρωτας
Δεν είχα κανέναν
Ως εσένα
Θέλεις τίποτα για να νιώσεις ευτυχισμένη;
Τι γυρεύει αυτός εδώ;
Με τη γυναίκα του ή χωρίς, ή με παρακολουθεί.
Έλα, πάμε να φύγουμε.
Χαίρετε, δις Γκρέι.
- Καλησπέρα. - Σας ζεστάναμε θέσεις.
Τώρα πάμε στου Πολ.
Κάνω ό,τι μπορώ να σας διευκολύνω.
Καταλαβαίνω γιατί όλο μπλέκει σε μπελάδες.
Έξι ώρες ύπνου. Δακτυλογραφείς όλη μέρα.
Γι' αυτό τα νεύρα σου είναι κόμποι.
Δεν μπορείς να είσαι νοσοκόμα, ερωμένη, μαγείρισσα και γραμματέας.
Πρέπει να σκεφτείς τον εαυτό σου.
- Ποτέ δεν ήμουν πιο ευτυχισμένη. - Χαλάρωσε, άγγελέ μου.
Μάρθα, με πονάς.
Θα 'πρεπε να 'μαστε δίπλα στην πι- σίνα που σου έφτιαξε ο κος Μπέικερ.
Το 'κανε για ν' αυξήσει την αξία του ακινήτου.
Περίμενα ν' αυξήσει το νοίκι.
Πειράζει που είναι καλός επιχειρη- ματίας και θέλει να παντρευτεί;
Θα 'πρεπε να σκέφτεσαι την εξασφάλισή σου.
Και μην ξεχνάς. Στην αρχή, υπήρχε η γη.
Οι ταινίες ήρθαν αργότερα.
Εντάξει, γύρνα.
Ντιξ, εσύ είσαι;
- Ναι. Είσαι ευπρεπής; - Όχι, είν' εδώ η Μάρθα.
- Γεια σου, Μάρθα. - Γεια.
- Πήρες τις χθεσινές μου σελίδες; - Στο τραπέζι μου είναι.
Τις πήρα το πρωί απ' το γραφείο σου.
- Πού ήσουν; - Δε σε αφορά.
Θέλω πορτοκαλάδα, αβγά, μπέικον, μάφιν με μαρμελάδα και πολύ καφέ.
Τι; Όχι χαβιάρι;
Θα 'χεις το πρωινό σου σε 10 λεπτά.
- Απόψε θα πάμε σε μπιτς πάρτι. - Ωραία.
Με τους Νικολάι. Τον ξέρεις. Ο αστυνομικός στο γραφείο του Λόκνερ.
Ναι, τον θυμάμαι αόριστα.
Θέλεις στ' αλήθεια να πάμε;
Επιστρέφω σε 5 λεπτά.
Ακόμα δεν ξέρουν ποιος σκότωσε την κοπέλα.
Αλήθεια;
- Έχεις γνωρίσει την Φράνσες Ράντολφ; - Όχι.
Τη φρόντιζα.
Εντάξει, πες μου. Τι συνέβη; Τι της έκανε ο κος Στιλ;
Τίποτα σοβαρό. Την ξυλοκόπησε και της έσπασε τη μύτη.
Γιατί δεν την προειδοποίησες να μη μπλέξει μαζί του;
Μπορεί ν' αστειεύεσαι,
μα κάποτε θα καταλάβεις ποιος είναι ο φίλος σου.
Ελπίζω μόνο να μην είναι πολύ αργά.
Απ' αυτόν δε θα ξεμπλέξεις εύκολα, όπως από τον κο Μπέικερ.
Αρκετά, Μάρθα. Πέρασε έξω.
Θα φύγω, μα θα με παρακαλάς να γυρίσω όταν έχεις μπελάδες.
Θα το κάνεις, αφού δεν έχεις κανέναν άλλο.
Πέρασε έξω.
Λατρεύω τα πικνίκ. Ατελείωτες αμμουδιές μέσα στο φαΐ σου.
Πάψε να γκρινιάζεις. Απλώς ανάσανε.
- Τι; Άμμο; - Όχι, αέρα.
Μα μη σου φουσκώσει τα μυαλά. Δουλεύει σκληρά όλη την εβδομάδα.
Πώς δουλεύει άραγε ένας σεναριογράφος;
Συνήθως καθιστός.
- Υπέροχο. Καθόλου κρύο. - Ήρωά μου!
Εννοώ, έχει έτοιμη την ιστορία πριν ξεκινήσει;
Αλλιώς θα 'χει πρόβλημα, εκτός αν τον εμπνέει η κοπέλα μου.
- Νιώθεις καλά, καλέ μου; - Σελίδα δε θα 'γραφα χωρίς αυτήν.
Μα μιλάει συνεχώς. Μόνο όταν δουλεύω σταματά.
- Μπράβο, αγόρι μου. - Δεν ξέρω τι της βρήκα.
Ξέρεις τι λέει όποτε της δείχνω δουλειά μου;
"Γλυκέ μου, δεν το 'χω ξαναδιαβάσει κάπου αυτό;"
Ίσως είναι έτσι.
Οι κυράδες του Χόλυγουντ έχουν αποσπασματικές γνώσεις.
Ξέρουν τα πάντα για την περιουσία, μα τίποτα για τη φιλανθρωπία.
Η αριθμητική τους πάσχει, μα ξέρουν πόσα μινκ φτιάχνουν ένα παλτό.
- Πόσο τους δίνεις, Σίλβια; - Το πολύ σαράντα χρόνια.
Ο Ντιξ σε χρειάζεται, Λόρελ. Παντρέψου τον.
Υποσχέθηκες στον Λόκνερ να τον καλέσεις στο γάμο.
Τι υποσχέθηκε στον Λόκνερ;
Στον Λόκνερ είπα; Εννοούσα στον Μπραμπ.
Δε λες καλά ψέματα, Σίλβια.
- Πότε τον είδες; - Τις προάλλες.
- Ήταν ένα θέμα ρουτίνας. - Γιατί δε μου το είπες;
Δεν ήθελα γιατί απλώς θα σε τάραζε.
- Μου λες ψέματα. - Όχι, απλώς δε σου το είπα.
- Συγγνώμη, Ντιξ... - Ακόμα πάει να μου φορτώσει φόνο.
Δεν ξέρω γιατί το είπα. Ο Μπραμπ ζήτησε ακριβώς να μην το πω.
Ίσως είναι καλύτερα έτσι. Έπρεπε να του το 'χω πει.
Ντιξ! Ντιξ!
Ντιξ!
Τσιγάρο;
Πρόσεχε, Ντιξ!
Στραβομάρα, δε βλέπεις πού πας; Κοίτα τ' αυτοκίνητό μου!
Μόλις το έβαψα. Διακόσια δολάρια!
- Θα 'πρεπε να σε σύρω έξω και... - Ντιξ!
Σταμάτα! Άσ' τον ήσυχο!
Σταμάτα, Ντιξ.
Ντιξ, σταμάτα, θα τον σκοτώσεις!
Τώρα θέλω τσιγάρο.
- Εσύ θέλεις; - Όχι.
Κάτι τέτοιοι νομίζουν πως ο δρόμος τούς ανήκει.
Δεν ήταν αυτό. Θέλεις να χτυπήσεις κάποιον από την παραλία.
Δεν έχει καμία σχέση αυτό. Πήγαινε γυρεύοντας.
Έχω κάνει πολλούς τέτοιους καβγάδες.
- Είσαι περήφανος γι' αυτό; - Συνήθως έχω δίκιο, όπως τώρα.
Άκουσες τι μου είπε.
Αυτό δε δικαιολογεί το ότι έκανες σαν τρελός.
Δε μ' έχουν αποκαλέσει ξανά έτσι.
Στραβομάρα; Πολύ άσχημο αυτό.
Οδήγησε εσύ.
"Γεννήθηκα όταν με φίλησε,
"πέθανα όταν με παράτησε.
Έζησα λίγες εβδομάδες, όσο μ' αγαπούσε."
Σ' αρέσει;
Τι είναι αυτό;
Θέλω να το βάλω στο σενάριο, μα δεν ξέρω πού.
- Στο σημείωμα αποχαιρετισμού; - Δεν ξέρω. Μπορεί.
Πες το κι εσύ, να δούμε πώς ακούγεται.
"Γεννήθηκα όταν με φίλησε,
πέθανα όταν με παράτησε..."
"Έζησα λίγες εβδομάδες, όσο μ' αγαπούσε."
ΠΑΝΕΠΙΣΤΗΜΙΑΚΟΣ ΑΘΛΗΤΗΣ ΧΤΥΠΗΘΗΚΕ ΑΣΧΗΜΑ ΑΠΟ ΑΓΝΩΣΤΟ
ΜΠΕΒΕΡΛΙ ΧΙΛΣ ΚΑΛΙΦΟΡΝΙΑ
Γεια.
"300 δολάρια προς Τζον Μέισον. Αποστολέας, Τζον Στραβομάρας."
- Είστε ο κος Στραβομάρας; - Σωστά.
- Έχετε φάκελο με γραμματόσημο; - Φυσικά.
Ορίστε, κε Στραβομάρα.
- Ο αρχιφύλακας Νικολάι; - Είναι απασχολημένος τώρα.
Θα περιμένω.
- Γεια σου, Ντιξ. - Γεια σου, Μπραμπ.
- Πώς νιώθεις σήμερα; Καλύτερα; - Ίδια όπως χθες βράδυ.
- Τι θα ήθελες; - Ήρθα να σου πω,
- αν θες να μάθεις για μένα, ρώτα με. - Αυτό κάνω.
Μα είμαι αστυνομικός. Δέχομαι εντολές.
Συγγνώμη που άργησα. Μεσημεριανή κίνηση στην τράπεζα.
Ο Ντίξον Στιλ, ο Χένρι Κέσλερ.
- Γεια. - Πώς είστε;
Προσπαθούν να σου το φορτώσουν κι εσένα, όπως σε μένα;
- Αν είναι έτσι, δεν το ξέρω. - Είσαι πιο λογικός υποψήφιος.
Ήσουν ερωτευμένος μαζί της. Ίσως ζήλεψες.
Αν ήμουν ο Αστυνόμος, θα σε ζόριζα για τα καλά. Χάρηκα πολύ.
Τι φαντασία! Από τα σενάρια.
Τι σφίξιμο! Από το μέτρημα χρημάτων.
Αυτό θα ήθελα να έχω κάποια μέρα.
Ένα σπιτάκι κοντά στη θάλασσα.
Ο Μπραμπ το έβαψε, εγώ έφτιαξα τα αμπαζούρ και τις κουρτίνες.
Φαίνεται, εξάλλου.
Ο Ντιξ ήθελε να σου πω πόσο λυπάται για χθες.
Όχι, εγώ έφταιγα.
Όχι. Δεν υπάρχει δικαιολογία για το φέρσιμό του.
Συγγραφέας είναι. Αυτοί μπορούν να είναι απρόβλεπτοι.
Φοβάμαι πως δεν έχει σημασία η δουλειά του.
Διαλέξατε θαυμάσιο σημείο.
Τις καθαρές μέρες, βλέπουμε την Καταλίνα.
Είναι πολύ ερωτευμένος μαζί σου.
Σίλβια,
ο Λόκνερ είπε ότι ο Ντιξ περιέγραψε το φόνο της Άτκινσον.
- Το έκανε; - Μας εντυπωσίασε η φαντασία του...
Γιατί σ' ανησυχεί αυτό; Ξέρεις ότι δεν το έκανε ο Ντιξ.
- Τον είδες αφού έφυγε η κοπέλα. - Ναι, βέβαια.
Δεν είχε τίποτα εναντίον της.
- Έτσι λέει ο Μπραμπ. - Το ξέρω.
Μα ο Λόκνερ έχει άλλη άποψη. Πιστεύει ότι ίσως το έκανε ο Ντιξ.
- Σαν να με προειδοποιούσε. - Μη δίνεις σημασία στον Λόκνερ.
Δεν καταλαβαίνεις τι μας κάνει.
Μάλλον δεν είναι μόνο ο Λόκνερ.
Ο Ντιξ έχει κάτι το παράξενο, έτσι δεν είναι;
Ανησυχώ γι' αυτό. Ξαγρυπνάω προσπαθώντας να βρω τι είναι.
Και το πρωί έρχεται μ' ένα σωρό πακέτα.
Τόσο γλυκός και στοργικός, που νιώθω...
Ντροπή για τις σκέψεις σου;
Γιατί δεν του μιλάς; Πες του πώς νιώθεις.
Τι μπορώ να του πω; "Σ' αγαπώ μα σε φοβάμαι";
"Θέλω να σε παντρευτώ μα πείσε με ότι δε σκότωσες την Άτκινσον";
Πιστεύω πως πρέπει να φύγεις για λίγο.
Θέλω να πω...
δώσε λίγο χρόνο στον εαυτό σου.
Βρες την άκρη με την ησυχία σου.
Έχεις υπερβολικό άγχος.
Σίλβια,
αφού φύγαμε, ο Ντιξ μάλωσε με κάποιον.
Έκανε σαν τρελός. Νόμιζα ότι θα τον σκότωνε.
Σκέφτηκα πως ίσως αντέδρασε το ίδιο με τη Μίλντρεντ.
Ήρθα να σου τα πω αυτά για να γελάσεις μαζί μου.
Μα εσύ δε γελάς.
Ακόμα δεν ξέρουν ποιος σκότωσε την κοπέλα.
Απ' αυτόν δε θα ξεμπλέξεις εύκολα, όπως από τον κο Μπέικερ.
Ένα άρρωστο μυαλό που ήθελε να καταστρέφει.
Ένας απρόβλεπτος, βίαιος άνθρωπος. Ο πιο λογικός ύποπτος.
Ο φόνος τον συναρπάζει.
Ήρθα να σου τα πω αυτά για να γελάσεις μαζί μου.
Μα εσύ δε γελάς.
Καλημέρα, κε Στιλ. Πάτε να δείτε τη δίδα Γκρέι;
Θα τα πάω εγώ αυτά. Θα έχω δικαιολογία.
Εσείς δε χρειάζεστε δικαιολογία, μα εγώ χρειάζομαι νέα πόδια.
Πείτε της ότι αύριο θα φέρω τα υπόλοιπα.
- Αντίο, κε Στιλ. - Αντίο, κε Σουάν.
Καλημέρα, Έφι.
Ξύπνησε η δις Γκρέι;
Πόσες φορές θα σου πω να μη βάζεις σκούπα όταν κοιμάται;
Δεν ακούει τίποτα. Παίρνει χάπια.
- Από πότε; - Δεν ξέρω.
Θα δούλευε όλη νύχτα.
Μακάρι να παντρευτείτε και να πάτε ταξίδι του μέλιτος.
Τότε θα καθαρίσω αυτά τα διαμερίσματα.
Κλείσ' το, γλυκιά μου, και ξανακοιμήσου.
Δεν μπορώ. Το ρολόι είναι πολύ μακριά.
- Θα το κλείσω εγώ, αν θέλεις. - Εντάξει.
Έλα μέσα.
- Θέλεις να κοιμηθείς ξανά; - Όχι, θα σηκωθώ.
Θα ξεκινήσω το πρωινό.
Μπορείτε να μου ανοίξετε.
Με συγχωρείς, Έφι.
Θα το κάνω εγώ, Ντιξ.
Όχι, δε θέλω.
Κάθισε και βολέψου. Έρχεται η υπηρεσία δωματίου.
Τι έπαθε το μαχαίρι του γκρέιπφρουτ;
Είχε στραβώσει και το ίσιωσα.
Ανόητε. Πρέπει να έχει καμπύλη.
Τι;
- Τι άλλο θα σκεφτούν; - Τελείωσα τις σελίδες.
Ναι, είδα ότι κάλυψες και το σενάριο.
Τι θες ν' αποδείξεις; Δε θα πάρεις αύξηση.
Μ' αρέσει η ερωτική σκηνή. Είναι πολύ καλή.
Επειδή δε λένε συνεχώς πόσο ερωτευμένοι είναι.
Μια καλή ερωτική σκηνή πρέπει να έχει κάτι άλλο.
Όπως αυτή.
Εγώ φτιάχνω το γκρέιπφρουτ, εσύ κάθεσαι μισοκοιμισμένη.
Όλοι καταλαβαίνουν πως είμαστε ερωτευμένοι.
Η Έφι θέλει να παντρευτούμε,
ώστε να βάλει ηλεκτρική σκούπα όσο λείπουμε.
Δεν υπάρχει πιο απλός τρόπος;
Πάντα ήξερα ότι τελικά θα κατέληγα μαζί σου.
Μια μικρή ώθηση χρειαζόμουν.
Έλα, νυσταλέα.
Πού βρήκες τα χάπια;
Από το γιατρό μου.
Πότε τον είδες;
Πριν δυο εβδομάδες.
Εγώ γιατί δεν το έμαθα;
Δεν το θεώρησα άξιο αναφοράς.
Μόνο τελευταία θέλεις να ξέρεις τα πάντα για μένα.
Θα 'πρεπε να σε κολακεύει αυτό.
Με κολακεύει.
Και σ' αγαπώ.
Μα δεν υπάρχει λόγος για βιασύνη.
Ποιος μίλησε για βιασύνη;
Αν μου απαντήσεις στα επόμενα 10 δευτερόλεπτα,
θα πάω ν' αγοράσω δαχτυλίδι.
Θα κάνουμε πάρτι αρραβώνων απόψε στου Πολ,
με καλεσμένους φίλους κι εχθρούς.
- Θα πάμε Λας Βέγκας να παντρευτούμε. - Ο καφές!
Τα 10 δευτερόλεπτα τελείωσαν.
- Φυσικά θα σε παντρευτώ, μα... - Όχι, όχι.
Ούτε "φυσικά", ούτε "μα". Αρκεί "ναι" ή "όχι".
Ένα απλό "ναι" ή "όχι" θα είναι μια χαρά.
Ναι.
Έφι, αύριο μπορείς να βάλεις σκούπα και στα δύο διαμερίσματα.
- Ντιξ, περίμενε. Τι συνέβη; - Πες του, Έφι.
Πες μου, λοιπόν.
Μάλλον θα παντρευτούν.
Εγώ είμαι, ο Μελ.
Λόρελ, δεν μπορώ να σου πω πόσο χαίρομαι.
Πείτε στη δίδα Μάρθα να καλέσει την δίδα Γκρέι μόλις μπορέσει.
Ευχαριστώ.
Προσευχόμουν γι' αυτό. Έπρεπε να γίνει.
Θα έρχομαι να τρώμε μαζί, θα παίζω με τα παιδιά...
Μην ανησυχείς, δε θα 'ρχομαι υπερβολικά συχνά.
Θα μάθω μόνο καλά πράγματα στα παιδιά.
Δε θα τον παντρευτείς;
Όχι. Δεν μπορώ.
Καταλαβαίνω.
Έλπιζα για ένα θαύμα, μα δε συνέβη.
Προσπάθησα, Μελ.
Ήθελα τόσο να κρατήσει, για δικό μου καλό.
Μα ο Ντιξ δε φέρεται φυσιολογικά.
Χτυπά ανθρώπους κι αυτοκίνητα, βασανίζει τους φίλους του.
Τον φοβάμαι. Δεν τον εμπιστεύομαι.
Δεν ξέρω καν αν σκότωσε την Άτκινσον.
- Λόρελ, το πας πολύ μακριά. - Αλήθεια;
Θυμάσαι; Ούτε εσύ ήσουν σίγουρος και τον ξέρεις καλύτερα απ' όλους.
- Γιατί να μην είναι σαν τους άλλους; - Σαν τους άλλους;
Θα σου άρεσε; Ήξερες ότι είναι δυναμίτης.
Μερικές φορές πρέπει να εκρήγνυται.
Κάποτε προσπάθησα να τον στείλω σε ψυχίατρο. Είπα πως θα με σκότωνε.
Πάντα βίαιος.
Είναι μέρος του εαυτού του, όπως η εμφάνιση.
Μα είναι ο Ντιξ Στιλ. Και, αν τον θέλεις,
πρέπει να δεχτείς τ' άσχημα μαζί με τα καλά.
Το έκανα είκοσι χρόνια και θα το έκανα ξανά.
Με κάνεις να ντρέπομαι, Μελ.
Ίσως θα 'πρεπε να μείνω μαζί του, μα δεν μπορώ.
- Γιατί είπες ότι θα τον παντρευτείς; - Φοβήθηκα. Ακόμα φοβάμαι.
Δε μ' αρέσει αυτό. Δεν μπορείς να τον πληγώσεις έτσι.
Ο Ντιξ είναι πολύ εγωιστής, δεν δέχεται την ήττα.
Πρέπει να περιμένεις να του συμβεί κάτι καλό.
Θέλει να πάμε απόψε στο Λας Βέγκας.
Πρέπει να φύγω τώρα, πριν γυρίσει.
Αν αρέσει το σενάριο στον Μπρόντι, θα βοηθήσει πολύ.
Αν έχει επιτυχία ο Ντιξ, δε θέλει τίποτε άλλο.
Τότε πάρε το σενάριο. Τελείωσε.
Και είναι θαυμάσιο.
Πραγματικά θαυμάσιο.
Πήγαινέ το τώρα στον Μπρόντι.
Σ' ευχαριστώ, Μελ. Θα σου γράψω.
Μην το κάνεις. Δε θέλω να ξέρω πού είσαι.
Ο Ντιξ θα ρωτήσει και θα πρέπει να του πω.
Αν θες να γράψεις, γράψε σ' εκείνον.
Και ίσως αργότερα ξαναγυρίσεις κοντά μας.
Το ελπίζω.
- Τα λέμε. - Αντίο, Μελ.
Ναι, εγώ είμαι.
Σχετικά με την κράτησή σας για Ν. Υόρκη,
ίσως έχουμε θέση στην πτήση 22, στις 3 το απόγευμα.
- Θα είστε εκεί για την επόμενη ώρα; - Ναι, εδώ θα είμαι.
Παρακαλώ, ειδοποιήστε όσο νωρίτερα μπορείτε.
Θυμήθηκα ότι δεν ξέρω τι μέγεθος δαχτυλίδι φοράς.
- Αυτό είναι εντάξει. - Όχι, θέλω να το διαλέξεις εσύ.
Θα το φοράς για την υπόλοιπη ζωή σου.
- Ακόμα δεν έχω ετοιμαστεί. - Θα το κάνεις αργότερα.
Θέλω να δούμε σπίτια και να σου πάρω ένα αυτοκινητάκι. Έλα.
- Γιατί βιάζεσαι πάντα; - Θα έρθεις ή να σε σύρω;
- Μα είμαι μισοντυμένη. - Μια χαρά σε βρίσκω.
Χαίρετε!
Κύριε Γουότερμαν, ξεχάσατε ν' αλλάξετε.
Δεν είναι κοστούμι, ανόητη, μα το επίσημο ένδυμα ενός κυρίου.
Όχι χειροκροτήματα, παρακαλώ.
Με προσβάλλετε. Πού είναι το κόκκινο χαλί,
οι λακέδες και οι σαλπιγκτές;
- Δε γιορτάζουμε έναν αρραβώνα; - Ναι, μα πρέπει να μείνει μυστικό.
Γεια σου, Τσάρλι.
Συγγνώμη για τη μυρωδιά της ναφθαλίνης.
Τα συγχαρητήριά μου, πριγκίπισσα.
Να σ' αγκαλιάσω, ευγενικέ πρίγκιπα!
Οι αισθήσεις μου λένε ότι τα έχεις τσούξει, Θέσπη.
- Γιορτάζω από τότε που με πήρες. - Μπράντι για τον κο Γουότερμαν.
Κι εσύ τι έκανες αυτή τη σημαντική μέρα;
Συνέβησαν τόσα, που δύσκολα τα θυμάμαι.
Πήρα δαχτυλίδι, είδαμε σπίτια κι αγοράσαμε ρούχα.
- Δε με άφησε στιγμή μόνη. - Συναρπαστικό, πριγκίπισσα.
Να δω το πετράδι.
Εξαιρετικό γούστο.
Μα δεν πρέπει να μαδάς το βερνίκι των νυχιών σου.
Η πριγκίπισσα φέρεται πολύ παράξενα.
Έτοιμο το τραπέζι σας.
Γεια σου, Ντιξ. Γεια σε όλους. Παντρεύεσαι, έμαθα.
Σωστά. Η Λόρελ Γκρέι, η Φράνσες Ράντολφ.
Γεια σου, χρυσή μου. Συγχαρητήρια.
- Ευχαριστώ, δις Ράντολφ. - Κάθισε μαζί μας, Φραν.
Για λίγο μόνο.
Βρήκες έναν θαυμάσιο άντρα, Λόρελ. Κάτι ξέρω εγώ. Μα τι λέω;
Δεν πειράζει, έχω πει στη Λόρελ πώς με κυνηγούσες.
Ο Μπράντι θέλει να παίζω την Άλθια. Θα διαβάσω απόψε το σενάριο.
- Ποιο σενάριο; - Το δικό σου. Θα μου το στείλει.
Αν του αρέσει, δηλαδή.
- Σου είπε πού το βρήκε; - Του το πήγα εγώ σήμερα.
- Το έκλεψα απ' τη Λόρελ. - Όχι, του το έδωσα εγώ.
- Ο Μπρόντι είναι ανυπόμονος. - Συγγνώμη, Μελ. Πάλι γκάφα έκανα.
- Μη θυμώνεις. Θα του αρέσει. - Δεν κατηγορώ εσένα,
- μα ο Μελ έπρεπε να ξέρει. - Γιατί δεν το βουλώνω;
- Υπάρχει ρόλος για μένα; - Το διάβασες;
- Όχι. - Το διάβασες και δε σου άρεσε.
Τι σημασία έχει η γνώμη μου;
Εμένα δε μου άρεσε ούτε το "Όσα παίρνει ο άνεμος".
- Τι πρόβλημα έχει το σενάριο; - Κανένα, μα δεν είναι το βιβλίο.
Ο Μπρόντι ζήτησε πιστή προσαρμογή.
- Ήταν σκουπίδι κι εσύ κλέφτης! - Ντιξ, σε παρακαλώ...
- Τηλέφωνο, δις Γκρέι. - Ευχαριστώ. Συγγνώμη.
- Θα μιλήσει εδώ. - Όχι, δεν πειράζει.
- Να με πάρουν αργότερα στο σπίτι. - Φέρε το τηλέφωνο.
- Φέρε το τηλέφωνο, είπα! - Δε θέλω να μιλήσω τώρα.
Δε θέλεις να μιλήσεις μπροστά μου;
- Γιατί διάβασε ο Μπρόντι το σενάριο; - Εβδομάδες ανυπομονούσε.
- Γιατί σήμερα, όμως; - Δεσποινίς Γκρέι...
- Εμπρός, ποιος είναι; - Μη, Ντιξ.
Α, η Μάρθα.
- Παίρνεις εκ μέρους του κου Μπέικερ; - Η κλήση είναι για τη Λόρελ.
- Για όνομα του Θεού! - Θα σας δω αργότερα.
Είστε εντάξει, δις Γκρέι;
Ντίξι, αγόρι μου, τα κατάφερες. Κι η επιστροφή είναι πιο δύσκολη.
Ο Μπρόντι ενθουσιάστηκε με το σενάριο.
Έσπασαν τα γυαλιά σου;
Όχι. Ναι.
Κόπηκες στα μάτια;
Όχι.
Ήρθε ο Λόιντ. Ο Μπρόντι ξετρελάθηκε.
Σου είπα να μη μου δίνεις σημασία.
Θέλεις να βρω άλλο ατζέντη;
Η δουλειά δεν πάει τόσο καλά.
Θύμισέ μου να σου πάρω μια άλλη γραβάτα.
- Πού είναι η Λόρελ; - Έφυγε.
Μια στιγμή, παρακαλώ.
- Τα λέμε, Πολ. - Εντάξει.
Ακύρωσε το δείπνο του Στιλ.
Εμπρός, Εστιατόριο του Πολ. Είμαι ο Πολ.
Τον κύριο Ντίξον Στιλ; Μια στιγμή.
Μόλις έφυγε.
Αρχιφύλακα Νικολάι;
Θα του το πω, αρχιφύλακα.
Αντίο.
Έφυγε απ' το εστιατόριο.
Μπορώ να του διαβάσω την ομολογία τού Κέσλερ;
Ξέρεις τι θα κάνω απόψε; Θα μεθύσω.
Μην ξιπαστείς με μια σωστή μαντεψιά.
Σχεδόν κατέστρεψε τη ζωή της Λόρελ και του Ντιξ.
Δε θα ξεχύσουν την Άτκινσον, ούτε εσένα.
Αφαίρεσα τη σφαίρα από τον Κέσλερ, ήταν στον αριστερό πνεύμονα.
- Ευτυχώς ήταν άστοχος. - Αναρωτιέμαι.
- Θα δοκιμάσω στο σπίτι. - Ναι, συνέχισε.
Ντιξ;
Άνοιξέ μου.
Είμαι στο κρεβάτι με πονοκέφαλο.
Λόρελ, άνοιξε, σε παρακαλώ.
Ήταν πολύ φορτωμένη μέρα.
Λόρελ, μη με κάνεις να στο ξαναζητήσω.
Τι συμβαίνει, Ντιξ;
Συγγνώμη γι' απόψε. Δε θα ξανασυμβεί.
Δεν έπρεπε να χτυπήσω τον Μελ, ούτε να πάρω το τηλέφωνο.
Δεν ξέρω γιατί...
Τσιγάρο;
Πού είναι το δαχτυλίδι σου;
Το έβαλα στη μπιζουτιέρα μου.
Δεν πρέπει να το βγάζεις ποτέ.
Φόρεσέ το.
Όχι τώρα.
- Πού είναι; Θα το φέρω. - Δεν μπορείς να ηρεμήσεις λίγο;
Γιατί είναι κλειδωμένα; Ποιος είναι μέσα;
Κανείς. Κλείδωσα για να μη δεις την ακαταστασία.
Άνοιξε.
- Μη με διατάζεις, δε μου αρέσει. - Γιατί είναι ακατάστατα;
Διότι ετοίμαζα βαλίτσες. Φεύγουμε, το ξεχνάς;
- Δώσε μου το κλειδί. - Εντάξει, θα φέρω το δαχτυλίδι.
Με τρόμαξες.
Ορίστε.
- Μόνο αυτά θα πάρεις; - Μόλις είχα αρχίσει.
Δεν κοιμόσουν; Ετοιμαζόσουν για μήνα του μέλιτος
ή για να μου το σκάσεις όπως από τον Μπέικερ;
Σταμάτα, Ντιξ, δεν αντέχω άλλο!
Εμπρός.
Ποιος;
Θα της το μεταφέρω.
Υπάρχει ακύρωση στην πτήση 16 για Νέα Υόρκη;
Θα της το πω.
Υπάρχει ακύρωση στην πτήση 16 για Νέα Υόρκη.
Θα μείνω μαζί σου, Ντιξ, το υπόσχομαι.
Σ' αγαπώ, Ντιξ, θα σε παντρευτώ.
- Θα μου το έσκαγες. - Δεν μπορώ να ζήσω μ' έναν τρελό!
- Ποτέ δε θα σ' αφήσω να φύγεις! - Μη, Ντιξ, μη!
Σε παρακαλώ.
Μη, Ντιξ, σε παρακαλώ.
- Εμπρός. - Ντιξ, σε γύρευα παντού.
Έχω...
ένα νέο που θα σας ανακουφίσει.
Ο Κέσλερ μόλις ομολόγησε.
Είχες δίκιο, παλιόφιλε. Αυτός τη σκότωσε.
Θέλω να ζητήσω συγγνώμη απ' αυτόν και τη δίδα Γκρέι.
Είν' εκεί η Λόρελ; Ο αστυνόμος θέλει να σας ζητήσει συγγνώμη.
Θέλει να σου ζητήσει συγγνώμη.
- Εμπρός. - Δεσποινίς Γκρέι...
λυπάμαι πολύ πού σας υπέβαλα σ' αυτή την ταλαιπωρία.
Ο κος Στιλ είναι καθαρός.
Ελπίζω να δεχτείτε τη συγγνώμη μου.
Χθες αυτό θα σήμαινε πολλά για εμάς.
Τώρα δεν έχει σημασία.
Δεν έχει καμία σημασία.
"Έζησα λίγες εβδομάδες, όσο μ' αγαπούσε."
Αντίο, Ντιξ.
OCR-ΔΙΟΡΘΩΣΕΙΣ-ΣΥΓΧΡΟΝΙΣΜΟΣ VaVooM
Μετάφραση - Υποτιτλισμός Μαρία Χασάπη